Eri uchun kislorod so‘rab yig‘layotgan ayol, boks tushayotgan shahar hokimi, sahoba Aliga bag‘ishlangan kun. 4-may suratlari

Yer yuzining turli burchagida 4-may kuni olingan suratlarni namoyish qilamiz.

 Angliya karantin choralarini yumshatishda davom etmoqda. Mamlakatda 17-may kuni ham COVID-19 pandemiyasi sabab joriy qilingan cheklovlar yumshatiladi.

 Dehqonobod hokimi Zoir Aliqulov tuman markaziga 78 km uzoqlikdan kelgan suvni tatib ko‘rish uchun bosh vazir o‘rinbosari Ochilboy Ramatovga uzatmoqda.
 Qashqadaryoda 80 km masofadan ichimlik suv keltirishga mo‘ljallangan Oqsuv—Dehqonobod loyihasining birinchi bosqichi ishga tushdi

 Star wars filmi kuni har yili 4-may sanasida butun dunyo bo‘ylab nishonlanadi. Suratda Tayvandagi Taypey 101 binosida bo‘lib o‘tgan bayram paytida film personaji kiyimidagilar bilan suratga tushayotgan muxlis.

 Avstraliyadagi poygalardan so‘ng yuvintirilayotgan ot.

 Filippin poytaxti Manila shahridagi basketbol maydonida aholini “Sputnik V” vaksinasi bilan emlash jarayoni.
 O‘zbekiston aholisi qaysi vaksina bilan ko‘proq emlanmoqda?

 Gonkongdagi YM2 savdo markazida eski Kvun Tong mavzesi maketini suratga olayotgan xitoylik.
 O‘zbekistonlik bir guruh yosh arxitektorlar “SUM” qarshisidagi bog‘da yaratiladigan Mustaqillik monumenti bo‘yicha o‘z variantini taqdim etdi

 Italiya poytaxti Rim shahridagi “Argentina” teatri koronavirus cheklovlari yumashtilgandan so‘ng qayta ochildi.

 Amaldagi shahar meri va navbatdagi London merligi uchun Leyboristlar partiyasidan nomzod Sodiq Xon Earlsfield boks klubida saylovoldi tashviqoti vaqtida britaniyalik bokschi Jo Joys bilan (polda) suratga tushmoqda.

 Isroil harbiylari Nablus sharqidagi qishloqda xavfsizlik operatsiyasini o‘tkazayotgan paytda falastinlik qiz o‘z uyining balkonidan qarab turibdi. Harbiylar qidirayotgan falastinlik shaxslar bir kun avval otishma uyushtirgan. Oqibatda uch nafar Isroil fuqarosi yaralangan, ulardan biri og‘ir ahvolda.

 Turkiyaning Bingol shahridagi yo‘lni kesib o‘tayotgan qo‘ylar podasi.

 Pokistondagi shia musulmonlari payg‘ambar Muhammad (s.a.v.)ning safdoshi va kuyovi Imom Alining vafot etgan kuniga bag‘ishlangan marosimda qatnashmoqda. Marosim an’analariga ko‘ra, erkaklar pichoq, xanjar yoki qilich bilan o‘z tanalariga jarohat yetkazadi.

 Germaniyaning Gamburg shahrida qayiqlar Alster oqqushlarini kuzatib bormoqda. Har yili qushlar Eppendorf havzasiga qishlash uchun olib kelinadi.

 Bangalor chekkasidagi ommaviy krematoriyda COVID-19 oqibatida vafot etgan hindistonlikning qarindoshlari marhumning jasadini yoqish uchun tayyorgarlik ko‘rmoqda.
 Turkiyada 7-maydan lokdaun kuchaytiriladi, Filippinning 76 yoshli prezidenti emlandi, butun dunyo aholisini emlash qanchaga tushadi? Koronaxabarlar

 Koronavirus cheklovlari yumshagandan so‘ng qayta ochilgan Vatikandagi muzeyga tashrif buyurgan odamlar.

 Iroqning Najaf shahridagi shia musulmonlari Ali ibn Abu Tolib (r.a.) vafot etganining 1360 yilligiga bag‘ishlangan marosim o‘tkazmoqda.

 Shri-Lankaning Kolombo shahri yaqinida bolakaydan koronavirus tahlili uchun namuna olayotgan shifokorlar.

 G‘oziobodda 52 yoshli Nanhe Palning rafiqasi nafas olishda qiynalayotgan eri uchun kislorod balloni so‘rab yig‘layapti.
 JSST Hindistondagi koronavirus bilan bog‘liq og‘ir vaziyat istalgan davlatda yuz berishi mumkinligidan ogohlantirdi

 Angliyaning Nortamberlend shahridagi mayoq devoriga urilayotgan ulkan to‘lqinlar.

 Mexikoda yerusti metrosi estakadasi poyezd yurib ketayotgan vaqtda qulab tushdi. Voqea oqibatida halok bo‘lganlar soni 23 kishiga yetgan, 80 dan ortiq odam jarohatlangan.

 Nepal poytaxti Katmanduda ikkinchi koronavirus to‘lqini vaqtida ko‘cha sotuvchisi kasalxonaning tashqarisida tashlab qo‘yilgan tez yordam mashinasi yonida o‘tiribdi.

 Yorktaun shahridagi boshlang‘ich maktabga tashrif buyurgan Jo Bayden o‘quvchilar bilan suhbatlashmoqda.
Avvalgi kunlarning fotogalereyalari: